Met hierdie 24 ontmoetings het ons probeer om vir jou ’n paar rigtingwysers te gee om op jou reis te gebruik. Ons weet ons het nie al die antwoorde op die lewe se vrae en uitdagings nie. Maar ons hoop dat deur daaroor te praat, jy sal ontdek dat Jesus nie eenkant staan nie, maar regtig deel van jou lewe en reis wil wees.
GPS vir my lewe is ’n werkboek waarin jy jou gedagtes kan neerskryf en aantekeninge kan maak oor wat jy alles vir jou reis nodig het. Ons hoop dat dit vir jou ’n jaar van ontdekking sal wees – en dat jou GPS, die Bybel, jou by bestemmings sal uitbring wat jy nie gedink het moontlik is nie.